**Cwestiynau cyffredin**

**A fydd gan yr ysgol egin cyfrwng Cymraeg newydd ym Mhorthcawl statws 'carbon sero net'?**

Bydd y cynllun yn targedu carbon sero net.

**Pam dewis Porthcawl ar gyfer lleoliad yr ysgol egin cyfrwng Cymraeg newydd?**

Mae galw sylweddol ar gyfer darpariaeth cyfrwng Cymraeg yn ardal Porthcawl (fel y tystir yn ymatebion Arolwg Galw Darpariaeth Gymraeg diweddaraf y Cyngor).

Yn ogystal â hynny, nodwyd nifer sylweddol o safleoedd posibl yn y Cynllun Datblygu Lleol (CDLl) newydd ar gyfer ardal Gorllewin Pen-y-bont ar Ogwr (yn sgil y galw am lefydd ar gyfer disgyblion a fyddai'n cael ei achosi gan y posibilrwydd o godi tai yn y dyfodol, a nodwyd yng nghofrestr safleoedd posibl y CDLl, a hefyd yr angen i hyrwyddo'r Gymraeg, nodwyd mai dyma'r lleoliad a ffefrir).

**Pam dewis safle Ysgol Gynradd Porthcawl fel y lleoliad a gymeradwywyd?**

Y safle hwn oedd yr opsiwn a ffefrir ar ôl cynnal astudiaethau dichonoldeb bwrdd gwaith.

**Beth fyddwn ni'n ei wneud i fynd i'r afael â phryderon traffig a pharcio ar y safle?**

Byddai dyluniad manwl wedi'i lywio gan asesiad trafnidiaeth llawn. Mae asesiadau trafnidiaeth yn ystyried effaith y datblygiad ar yr holl ddulliau teithio, yn nodi cynigion i leihau effaith y datblygiad ar y rhwydwaith trafnidiaeth ac yn hyrwyddo mesurau i annog trafnidiaeth gynaliadwy a dulliau teithio sy'n ystyrlon o'r amgylchedd. Bydd unrhyw welliannau i'r briffordd a argymhellir gan yr asesiad trafnidiaeth yn cael eu cynnal.

**I ba ysgol fydd disgyblion yn mynd ar ôl gorffen blwyddyn derbyn yn yr ysgol 'egin' cyfrwng Cymraeg?**

Bydd yr ysgol egin yn rhan o Ysgol y Ferch o'r Sgêr, a bydd disgyblion yn symud i'r ysgol honno ym Mlwyddyn 1, ar ôl gorffen blwyddyn derbyn yn yr ysgol 'egin' cyfrwng Cymraeg.

Dylid nodi, yn y tymor hwy, bydd mwy o ddewis ar gael o ran darpariaeth gynradd cyfrwng Cymraeg yn yr ardal, oherwydd, yn 2020, cafodd y gwaith o ddatblygu ysgol cyfrwng Cymraeg, un dosbarth mynediad, i wasanaethu ardal Porthcawl fel rhan o fand sydd i ddod o'r Rhaglen Moderneiddio Ysgolion, ei gymeradwyo mewn egwyddor gan y Cabinet. Y bwriad yw y byddai'r cynllun ysgol cyfrwng Cymraeg un dosbarth mynediad newydd, arfaethedig, yn alinio â'r gwaith o ddatblygu cynllun Adfywio Porthcawl (byddai'r ysgol yn cael ei datblygu wrth i'r cynllun Adfywio 'ymestyn').

Mae risg y byddai rhai rhieni'n dewis anfon eu plant i'r ysgol cyfrwng Saesneg gyfagos yn y cyfamser, ar ôl gorffen blwyddyn derbyn yn yr ysgol 'egin' cyfrwng Cymraeg. Fodd bynnag, o ystyried bod disgwyl i Ysgol y Ferch o'r Sgêr gael adeilad ysgol 21ain ganrif newydd sbon yn 2024, a bwriedir i hon hefyd gynnig ysgol cyfrwng Cymraeg, un dosbarth mynediad, yn yr ardal, mae'r risg yn debygol o fod yn fach.